ธปท.ประมูลขายพันธบัตร 4 หมื่นล้านบาท
ธปท.เตรียมออกประมูลขายพันธบัตรวงเงิน  4  หมื่นล้านบาท อายุ 14 วัน 24 ก.ค. เพื่อดูแลสภาพคล่องในระบบให้เหมาะสม
23 ก.ค. 2558

ธปท.เตรียมออกประมูลขายพันธบัตรวงเงิน  4  หมื่นล้านบาท อายุ 14 วัน 24 ก.ค. เพื่อดูแลสภาพคล่องในระบบให้เหมาะสม
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.)ออกประกาศกำหนดแผนการประมูลพันธบัตรธนาคารแห่งประเทศไทยอายุไม่เกิน 15 วัน ในเดือนก.ค.2558 โดยออกพันธบัตรรุ่น พ.24/14/58 วงเงิน 4 หมื่นล้านบาท อายุ 14 วัน โดยจะออกประมูลขายในวันที่ 24 ก.ค.นี้ ซึ่งพันธบัตรกำหนดวันชำระเงินวันที่ 28 ก.ค. 2558 และครบกำหนดในวันที่ 11 ส.ค. 2558 นี้
ทั้งนี้ การออกพันธบัตรของธปท.เป็นการดูแลสภาพคล่องในระบบตามปกติของการทำหน้าที่ธนาคารกลาง เพื่อให้สภาพคล่องอยู่ในระดับที่เหมาะสม และสอดคล้องกับระดับอัตราดอกเบี้ยนโยบายในปัจจุบันที่ 1.5%